**Hei!**

Mahtavaa, olet lähdössä Maata Näkyvissä -festareille lauantaiksi, tervetuloa! Tässä kirjeessä saat tietoa festareista, joten lue se tarkkaan!

**MIKÄ JA MILLOIN?**

Turussa järjestettävät Maata Näkyvissä -festarit ovat Euroopan suurin kristillinen nuorten gospeltapahtuma. Tapahtuma järjestetään Gatorade Centerissä ja Messukeskuksessa. Lisätietoja ohjelmasta saat netistä osoitteesta www.maatanakyvissa.fi.

**MILLÄ MENNÄÄN JA TULLAAN JA MONELTA?**

Lähtö on **la 17.11.** aamuvarhain **Kellarilta klo 7.00 ja Söderkullan kirkolta klo 7.20.** Ole paikalla ajoissa! Paluu takaisin Sipoon suunnalle tapahtuu **sunnuntaiaamuyönä 18.11. noin klo 02.00**. Tuolloin bussi ajaa reittiä Söderkullan kautta Nikkilään. Tällä reitillä voit jäädä kyydistä sinulle sopivalla pysäkillä. **Jos tämä reitti on sinulle hankala, niin ole yhteydessä Mirkkoon, jotta saadaan sovittua reitti, joka on riittävän lähellä kotiasi.** Turvatietolomakkeessa pyydetään vielä vanhempiasi kirjoittamaan tarkemmat ohjeet siitä, missä jäät pois kyydistä. Matkalla voimme tarvittaessa pysähtyä lyhyesti Lohjan ABC:llä. Huomaa karkin ja limun lisäksi myös järkevää evästä matkalle!

**MITÄ MAKSAA?**

Festaripaketti maksaa isoskoulutuslaisille 25 €, muille 50 € sisältäen ohjelman ja ruuat. Seurakunta vastaa kuljetuksen kustannuksista. Tämän kirjeen mukana saat laskun. Jos haluat erilaisen maksujärjestelyn tai vapautuksen maksusta perheesi taloudellisen tilanteen niin vaatiessa, ota yhteyttä Sanskuun tai Mirkkoon

**MITEN KANNATTAA VARUSTAUTUA?**

* hyvät kengät, joilla jaksat talsia Messukeskuksen ja Gatorade Centerin väliä
* riittävän lämmintä vaatetta (ennen iltakonserttia joutuu hetken odottamaan ulkona)
* laukku tai reppu, jossa voit kuljettaa päivän aikana tarvitsemiasi tavaroita (kesken päivän bussista ei saa haettua mitään)
* turvatietolomakkeen vanhemman allekirjoituksella
* käteistä rahaa, mikäli haluat ostaa levyjä, bändituotteita, pientä syötävää, metrilakua…

**TURVATIETOLOMAKE**

Tarvitsemme jokaiselta matkaan lähtijältä huolellisesti täytetyn ja huoltajan allekirjoituksella varustetun turvatietolomakkeen. Muista ottaa täytetty lomake mukaan bussille tullessasi!

**HUOM!**

Festareita vietämme ainoastaan Turun messukeskuksen ja Gatorade Centerin muodostamalla **festarialueella**, jossa kaikki ohjelma konserteista ruokailuihin tapahtuu.

Festarit ovat täysin **päihteetön** tapahtuma.Turvallisuussyistä kaikki pullot, tölkit ja purkit ovat kiellettyjä! Ainoastaan avaamattomat 2dl mehutetrat ovat sallittuja.Järjestäjä pidättää oikeuden mahdollisiin muutoksiin turvajärjestelyiden osalta. Muista, että myös tupakointi ja energiajuomat ovat kielletty. Konsertteihin mentäessä tehdään turvatarkastukset.

Käännä!

**LISÄTIETOJA JA TYÖNTEKIJÄT**

Työntekijöistä lauantaiksi lähtee mukaan Mirkko. Iso joukko sipoolaisia matkaa festareille jo perjantaina, joten Turussa voimme tavata myös tuttuja kavereita. Ilmoittautumisesi on ollut sitova eli peruutuksista joudumme laskuttamaan täyden hinnan, ellei sinulla ole terveydellistä syytä matkan peruutukseen ja lääkärintodistusta asiasta.

Jäikö jotain kysyttävää? Ota meihin yhteyttä! Ja kannattaa tutustua festareiden nettisivuihin!

Mirkko von Hintze 0505663687

Sansku Rauhala 0504696806

**NÄHDÄÄN FESTARIBUSSISSA!**